**ՀԱՇՎԵՏՎՈՒԹՅՈՒՆ**

**ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ**

**1․ Անունը, ազգանունը, զբաղեցրած պաշտոնը՝**

Տիգրան Գրիգորյան, մակրոտնտեսական քաղաքականության վարչության իրական հատվածի կանխատեսումների և վերլուծությունների բաժնի գլխավոր մասնագետ

**2. Գործուղման վայրը և ժամկետները`** Ավստրիա,ք. Վիեննա, 2025 թվականի հուլիսի 7-ից 18-ը ներառյալ

**3. Հրավիրող կողմը**` Արժույթի միջազգային հիմնադրամ

**4. Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը)**`

Գործուղման հիմնական նպատակն էր մասնակցել «Միասնական վերապատրաստում հարկաբյուջետային քաղաքականության վերլուծության և կայունության վերաբերյալ» թեմայով մասնագիտական դասընթացին։ Դասընթացի շրջանակներում ներկայացվել են մեթոդաբանական մոտեցումներ և գործիքակազմ՝ ուղղված հարկաբյուջետային քաղաքականության վերլուծությանը և գնահատմանը։ Առանձնահատուկ ուշադրության է արժանացել հատկապես հարկաբյուջետային քաղաքականության մակրոտնտեսական ազդեցությունների գնահատման մոտեցումներին, հարկային և ծախսային քաղաքականությունների առանձնահատկություններին, ինչպես նաև վերջիններիս ներառական ազդեցությանը:

**5. Քննարկված թեմաները**`

Դասընթացի շրջանակներում ներկայացվել են հետևյալ թեմաները՝

* Վերջին տնտեսական և հարկաբյուջետային քաղաքականության միտումները
* Հարկաբյուջետային քաղաքականություն և մակրոտնտեսական կայունացում
* Հարկաբյուջետային հաշվառում
* Հարկաբյուջետային դիրքի գնահատում
* Եկամուտների մոբիլիզացիա
* Ծախսերի քաղաքականություն
* Պետական ներդրումներ և տնտեսական աճ
* Հարկաբյուջետային կանխատեսումներ
* Հարկաբյուջետային բազմարկիչներ
* Հարկաբյուջետային քաղաքականություն և ներառական աճ
* Հարկաբյուջետային քաղաքականություն և գենդերային անհավասարություն
* Հարկաբյուջետային կայունության ներկայիս մարտահրավերները
* Պարտքի կայունության հայեցակարգեր և շրջանակներ
* Պարտք/ՀՆԱ հարաբերակցության կանխատեսում
* Հարկաբյուջետային քաղաքականություն և կլիմայի փոփոխություն

**6. Հանդիպումները, ելույթները, բարձրացված կամ քննարկված հարցերը`**

Դասընթացով նախատեսված դասախոսություններն ուղեկցվել են գործնական սեմինարներով. յուրաքանչյուր գործնական աշխատանք ամփոփվում էր ստացված արդյունքների քննարկմամբ: Մասնավորապես, որպես դասընթացի ամփոփում, ներկայացվել է շնորհանդես՝ հարկաբյուջետային քաղաքականության վերլուծության վերաբերյալ՝ Ալբանիայի օրինակով։

**7. Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը՝**

Այդպիսիք առկա չեն։

**8. Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները.**

Այդպիսիք առկա չեն:

**9․ Ստորագրությունը, ամսաթիվը։**

**Տիգրան Գրիգորյան**



**21 հուլիսի, 2025թ.**